વિશ્વ સ્વાસ્થ્ય સંગઠને કોરોના મૃત્યુનો આંક બે કે ત્રણ ગણો વધારે ગણાવ્યો - Top News\nWHO અનુસાર અધિકૃત રીતે વિશ્વમાં અત્યાર સુધી કોરોનાને લીધે 34 લાખ લોકોનાં મૃત્યુ થયાં છે. 

વૈશ્વિક સ્વાસ્થ્ય આંકડાઓ પર પોતાના વાર્ષિક રિપોર્ટમાં સંગઠને કહ્યું છે કે આ આંકડા હકીકતમાં 60થી 80 લાખ વચ્ચે હોઈ શકે છે. 

રિપોર્ટ અનુસાર વર્ષ 2020માં ઓછામાં ઓછા 30 લાખ કે જેટલાં દર્શાવાયાં એના કરતાં 12 વધારે મૃત્યુ કોરોનાને લીધે થયાં છે. 

WHOનાં સહાયગ પ્રબંધ નિદેશક સમીરા અસ્માએ કહ્યું, "હકીકતમાં મૃત્યુનો આક બે કે ત્રણ ગણો વધારે હશે. હું સ્પષ્ટ કહી શકું છું કે આકલન કરવામાં આવે તો આ આંક 60થી 80 લાખ વચ્ચે હશે."

સી. આર. પાટીલ પર ટિપ્પણી મામલે ગોપાલ ઈટાલિયા સામે સાત પોલીસ કેસ

સોશિયલ મીડિયા પર એક યુઝરે ગોપાલ ઈટાલિયાને કરેલા સવાલના જવાબ બાબતે કેસ દાખલ કરવામાં આવ્યો છે.

સોશિયલ મીડિયા પર ગુજરાત ભાજપ પ્રમુખ સી. આર. પાટીલને કથિત રીતે 'માજી બૂટલેગર કહેનારા આમ આદમી પાર્ટીના ગુજરાતના પ્રમુખ ગોપાલ ઈટાલિયા સામે સુરતમાં સાત પોલીસ સ્ટેશનોમાં ફરિયાદ દાખલ કરવામાં આવી છે.

અમદાવાદ મિરરના એક અહેવાલ મુજબ પાટીલના સમર્થકો અને ભાજપના કાર્યકર્તાઓએ અડાજણ, સુરત સહિતના પોલીસ સ્ટેશનોમાં ફરિયાદ નોંધાવી છે.

અત્રે ઉલ્લેખનીય છે કે સોશિયલ મીડિયા પર એક યુઝરે ગોપાલ ઈટાલિયાને પૂછ્યું હતું કે 'નવસારીમાં પાર્ટી કરવી છે તો શું દારુ મળી શકે?'

જેના જવાબમાં ઈટાલિયાએ પણ કૉમે્ન્ટ કરી હતી કે ‘તેઓ માજી બૂલટલેગર અને હાલના સાંસદ સી. આર. પાટીલનો સંપર્ક કરે. તેમને સ્ટૉક મળી જશે.’

આ ઘટનાને પગલે સમગ્ર વિવાદ સર્જાયો છે અને ગોપાલ ઈટાલિયા સામે પોલીસ ફરિયાદ થઈ છે. 

ઉલ્લેખનીય છે કે ગુજરાતમાં કાયદાઅનુસાર દારૂનું વેચાણ પ્રતિબંધિત છે. જોકે, તે છતાં પ્રોહિબિશનને લગતા અનેક કિસ્સાઓ સામે આવે છે અને તેના અમલને લઈને અનેક વાર ગુજરાત હાઈકોર્ટે પણ ટિપ્પણી કરી છે. 

જૂન મહિનાથી બજારમાં ઉપલબ્ધ થશે કોરોનાની નવી દવા 2ડીજી

INMAS-DRDOના રેડિએશન બાયોસાયન્સ ડિપાર્ટમૅન્ટના વડા ડૉ. સુધીર ચાંદનાએ બીબીસીને જણાવ્યું કે, "આ દવા ગ્લુકોઝની જેમ શરીરમાં જાય છે. તે સંક્રમિત કોષિકાઓની અંદર જઈને તેની શક્તિ ઓછી કરી દે છે જેથી સંક્રમણ ફેલાતું નથી કે તેનો વિકાસ થતો નથી. ધીમે ધીમે દર્દીને ઓક્સિજન સપૉર્ટની જરૂર પડતી નથી."

કોરોના વાઇરસની નવી થૅરાપ્યૂટિક મૅડિસિન ટુ-ડીઑક્સી-ડી-ગ્લૂકોઝ (ટુડીજી) જૂનના મધ્યથી બજારમાં ઉપલબ્ધ થશે એવું ડૉ. રેડ્ડી લેબનું કહેવું છે.

‘ટાઇમ્સ ઑફ ઇન્ડિયા’ના અહેવાલ અનુસાર ડો. રેડ્ડીએ...\n\ntl;dr:
વિશ્વ સ્વાસ્થ્ય સંગઠને (WHO)ને કહ્યું છે કે કોરોનાના લીધે થનારાં મૃત્યુનો અસલ આંક અધિકૃત રીતે જેટલો બતાવાઈ રહ્યો છે, એનાથી બે કે ત્રણ ગણો વધારે છે.